2187 SEVEN OAKS ROAD, WAYNESBORO, GA 30830 | Tyrone Caldwell
Please send me more information on 2187 Seven Oaks Road, Waynesboro, GA 30830 (Listing #419181) Mangwalo ao Moapostola Paulo a a Ngwaletšego Diphuthego | Molaetša wa Beibele
BALA KA Polelo ya Diatla ya Amerika Polelo ya Diatla ya Australia Polelo ya Diatla ya Brazil Polelo ya Diatla ya China Polelo ya Diatla ya Colombia Polelo ya Diatla ya Cuba Polelo ya Diatla ya Czech Polelo ya Diatla ya Ecuador Polelo ya Diatla ya Estonia Polelo ya Diatla ya Finland Polelo ya Diatla ya Gerika Polelo ya Diatla ya Indonesia Polelo ya Diatla ya Italy Polelo ya Diatla ya Japane Polelo ya Diatla ya Korea Polelo ya Diatla ya Madagascar Polelo ya Diatla ya Mexico Polelo ya Diatla ya Netherlands Polelo ya Diatla ya Nicaragua Polelo ya Diatla ya Peru Polelo ya Diatla ya Poland Polelo ya Diatla ya Portugal Polelo ya Diatla ya Quebec Polelo ya Diatla ya Russia Polelo ya Diatla ya Sepania Polelo ya Diatla ya Venezuela Polelo ya Diatla ya Zimbabwe Seafrikaans Sealbania Seamharic Searaba Seassamese Seazerbaijani Seazerbaijani (Mongwalelo wa se-Cyrillic) Sebashkir Sebassa (sa Cameroon) Sebatak (sa Toba) Sebengali Sebicol Seboulou Sebulgaria Sedanishi Sedigor Sedouala Sedutch Seestonia Sefaroese Sefinishi Sefora Sefulfulde (sa Cameroon) Segeorgia Segerika Segreenland Seguarani Segujarati Sehangari Seheberu Sehiligaynon Sehindi Sehmong (White) Seiceland Seiloko Seindonesia Seireland Seisemane Sejapane Sejeremane Sejeremane sa ka Leboa Sekabyle Sekaren (S'gaw) Sekazakh Sekekchi Sekinyarwanda Sekirghiz Sekirundi Sekonkani (Devanagari) Sekonkani (Mongwalelo wa Seroma) Sekorea Sekurdish Kurmanji (sa Caucasus) Sekurdish Sorani Sekwanyama Selaotia Selatvia Semalagasy Semalay Semalayalam Semaltese Semam Semandarin sa China (Simplified) Semandarin sa China (Traditional) Semapudungu Sematsedonia Semaya Semazahua Semazatec (Huautla) Semiskito Semixtec (Huajuapan) Semizo Semongolia Semyanmar Senahuatl Senahuatl (Huasteca) Senahuatl (sa Bogareng) Senavajo Sendonga Senepali Sengabere Senias Senorway Seossetia Seotomi (sa Moeding wa Mezquital) Sepangasina Sepanishi Sepedi Seperesia Sepolishi Sepotokisi Sepunjabi Seromania Seromania (sa ka Borwa bja Gerika) Serussia Seshona Sesinhala Seslovakia Seslovenia Sesomalia Sesranantongo Seswahili Seswati Sesweden Setagalog Setajiki Setaliana Setamil Setarahumara (sa Bogareng) Setarasco Setatar Setelugu Sethai Setlapanec Setojolabal Setotonac Setsonga Setswana Setumbuka Seturkey Seturkmen Setzeltal Setzotzil Seudmurt Seukraine Seurdu Seurhobo Seuzbek Seuzbek (sa Roma) Sewaray-Waray Seyoruba se-Cambodia se-Cebuano se-Chewa se-Chiyao se-Chol se-Creole sa Seychelles se-Croatia se-Czech se-Quechua (Ancash) se-Quechua (Ayacucho) se-Quechua (Cuzco) se-Quiche se-Venda se-Vietnam se-Xhosa se-Zapotec (Isthmus) se-Zapotec (Lachiguiri) se-Zulu
Mangwalo a Paulo a matlafatša phuthego ya Bokriste
PHUTHEGO ya Bokriste yeo e sa tšwago go thewa e be e tla ba le karolo ya bohlokwa go phethagatšweng ga merero ya Jehofa. Eupša Bakriste ba lekgolong la pele la nywaga ba ile ba hlaselwa kapejana. Na ba tla dula ba botegela Modimo ge ba lebeletšane le tlaišo ka ntle ga phuthego le ge ba lebeletšane le dikotsi tše utegilego ka gare ga phuthego? Mangwalo a 21 a Bakriste a Segerika a na le dikeletšo tšeo di bego di nyakega gotee le kgothatšo.
Mangwalo a 14—go tloga go Baroma go ya go Baheberu—a ngwadilwe ke moapostola Paulo. Mangwalo a reeletšwe ka bao a bego a lebišitšwe go bona—go sa šetšwe gore ke motho o tee goba ditho tša phuthego e itšego. Ela hloko dihlogo tše dingwe tšeo Paulo a ilego a bolela ka tšona ka mangwalong ao.
Keletšo mabapi le boitshwaro. Bao ba dirago bohlotlolo, bootswa le dibe tše dingwe tše dikgolo kudu “ba ka se je bohwa bja Mmušo wa Modimo.” (Bagalatia 5:19-21; 1 Bakorinthe 6:9-11) Barapedi ba Modimo ba swanetše go ba le botee go sa šetšwe setšhaba seo ba tšwago go sona. (Baroma 2:11; Baefeso 4:1-6) Ba swanetše go thabela go ithapela go thuša badumedi-gotee bao ba hlokago thušo. (2 Bakorinthe 9:7) Paulo o re re “se kgaotše go rapela.” Ka kgonthe, barapedi ba kgothaletšwa go tšhollela dipelo tša bona go Jehofa ka thapelo. (1 Bathesalonika 5:17; 2 Bathesalonika 3:1; Bafilipi 4:6, 7) E le gore Modimo a kwe dithapelo, di swanetše go dirwa ka tumelo.—Baheberu 11:6.
Ke’ng seo se tlago go thuša malapa go atlega? Banna ba swanetše go rata basadi ba bona bjalo ka mebele ya bona. Basadi ba swanetše go hlompha banna ba bona ka mo go tseneletšego. Bana ba swanetše go kwa batswadi ba bona ka gobane se ke seo se kgahlago Modimo. Batswadi ba swanetše go hlahla le go tlwaetša bana ba bona ka lerato, ba diriša melao ya motheo ya Modimo.—Baefeso 5:22–6:4; Bakolose 3:18-21.
Go kwešiša morero wa Modimo. Dibopego tše dintši tša Molao wa Moše di be di šoma bakeng sa go šireletša le go hlahla Baisiraele go fihla ge Kriste a e-tla. (Bagalatia 3:24) Lega go le bjalo, Bakriste ga se ba swanela go latela Molao woo e le gore ba rapele Modimo. Ge a ngwalela Baheberu—Bakriste ba setlogo sa Sejuda—Paulo o ile a ba thuša go kwešiša seo se bolelwago ke Molao le kamoo morero wa Modimo o phethagatšwago ka gona go Kriste. Paulo o hlalositše gore dibopego tše dingwe tša Molao di be di e-na le mohola wa boporofeta. Ka mohlala, dihlabelo tša diphoofolo di be di swantšhetša lehu la Jesu la sehlabelo, leo le bego le ka dira gore batho ba lebalelwe dibe e le ka kgonthe. (Baheberu 10:1-4) Ka lehu la Jesu, Modimo o ile a phumola kgwerano yeo ya Molao ka gobane e be e se sa nyakega.—Bakolose 2:13-17; Baheberu 8:13.
Tlhahlo ya go rulaganya phuthego gabotse. Banna bao ba nyakago go rwala boikarabelo ka phuthegong ba swanetše go ba le ditekanyetšo tše di phagamego tša boitshwaro gomme ba be fihlelele dinyakwa tša Mangwalo. (1 Timotheo 3:1-10, 12, 13; Tito 1:5-9) Barapedi ba Jehofa Modimo ba swanetše go bokana le badumedi-gotee ka mehla e le gore ba kgothatšane. (Baheberu 10:24, 25) Diboka tša borapedi di swanetše go aga le go ruta.—1 Bakorinthe 14:26, 31.
Nakong ya ge a ngwala lengwalo la gagwe la bobedi leo le yago go Timotheo, moapostola Paulo o be a le Roma, a golegilwe gomme a letetše kahlolo. Ke ba sego kae feela bao ilego ba beta pelo gomme ba mo etela. Paulo o be a tseba gore o šaletšwe ke nako e nyenyane. O itše: “Ke lwele ntwa e botse, ke kitimile lebelo go fihla mafelelong, ke bolokile tumelo.” (2 Timotheo 4:7) Mohlomongwe Paulo o ile a bolaelwa tumelo ya gagwe nakwana ka morago ga moo. Lega go le bjalo, mangwalo a moapostola yo a hlahla barapedi ba Modimo ba therešo go fihla le lehono.
—E theilwe go Baroma; 1 le 2 Bakorinthe; Bagalatia; Baefeso; Bafilipi; Bakolose; 1 le 2 Bathesalonika; 1 le 2 Timotheo; Tito; Filemone; Baheberu.
Mangwalo a Paulo a na le keletšo efe ya boitshwaro?
Paulo o ile a thuša Bakriste bjang go kwešiša kamoo morero wa Modimo o phethagatšwago ka gona go Kriste?
Ke tlhahlo efe e swanetšego yeo Paulo a e neilego mabapi le go rulaganya phuthego?
PEU E HOLOFEDITŠWEGO KE MANG?
Ka morago ga gore Adama le Efa ba dire sebe, Modimo o ile a diriša polelo ya seswantšhetšo ge a re go noga: “Le xôna ke bea lehlôyô xare xa xaxo le mosadi, le xare xa peu ya xaxo le peu ya xaxwe. Yôna e tlo Xo phšatla hlôxô; ’me wêna O tlo e loma serêthê.” (Genesi. 3:15) Mangwalo a hlalosa Diabolo e le “noga ya kgale.” (Kutollo 12:9) Go tsebatšwa ga Peu e holofeditšwego ya Modimo, goba Mohlakodiši, e bile sephiri moo e lego gore go theoša le nywaga-kgolo e ile ya utollwa ganyenyane-ganyenyane ka Beibeleng.
Mo e ka bago nywaga e 2000 ka morago ga ge Adama le Efa ba dirile sebe, Jehofa o ile a bontšha gore Peu e holofeditšwego e tla tšwelela lešikeng la Aborahama. (Genesi 22:17, 18) Nywaga-kgolo ka morago, moapostola Paulo o ile a utolla gore karolo mathomo ya Peu e holofeditšwego ke Mesia, Jesu Kriste. (Bagalatia 3:16) Ka go dumelelana le Genesi 3:15, Jesu ka tsela ya seswantšhetšo o ile a ‘longwa serethe’ ge a be a bolawa. Lega go le bjalo, Modimo o ile a tsoša Jesu yoo a ilego a “phedišwa moyeng.”—1 Petro 3:18.
Le gona, Modimo o ile a rera gore batho ba 144 000 ba be karolo ya bobedi ya peu. (Bagalatia 3:29; Kutollo 14:1) Ba tsošetšwa bophelong bja moya e le bajabohwa-gotee le Kriste Mmušong wa legodimong.—Baroma 8:16, 17.
Bjalo ka Kgoši e matla legodimong, Jesu kgaufsinyane o tla fediša peu ya Diabolo—batho ba kgopo le batemona bao ba latelago Sathane. (Johane 8:44; Baefeso 6:12) Pušo ya Jesu e tla tliša khutšo le lethabo go batho ka moka ba kwago. Le gona, mafelelong o tla pšhatla noga “hlôxô,” gomme a dira gore e se hlwe e e-ba gona.—Baheberu 2:14.